Ego Willelmus, miseratione divina Lingonensis episcopus, universis presentem paginam inspecturis, notum facio quod Girardus de Marnay dedit et concessit ecclesie sancti Petri de Polungeio pro remedio anime sue in perpetuam elemosinam, laude et assensu Bertremini fratris sui, quicquid apud Bonam curiam in omnibus proventibus habebat. Et ut hoc ratum et inconcussum permaneat, sigilli mei munimine feci roborari. Actum anno gratie M° CC° nono, mense februario.